CELEX: 32022R0045
Language: lv
Date: 2022-01-13 00:00:00
Title: Komisijas Īstenošanas regula (ES) 2022/45 (2022. gada 13. janvāris), ar ko Eiropas Parlamenta un Padomes Regulu (ES) 2021/1139 par Eiropas Jūrlietu, zvejniecības un akvakultūras fondu īsteno attiecībā uz gadījumiem, kad kopējās zivsaimniecības politikas noteikumu neievērošana vai nopietna neievērošana var novest pie minētā fonda maksājumu termiņa pārtraukšanas un maksājumu apturēšanas

14.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 9/20
               
            
         KOMISIJAS ĪSTENOŠANAS REGULA (ES) 2022/45
         (2022. gada 13. janvāris),
         ar ko Eiropas Parlamenta un Padomes Regulu (ES) 2021/1139 par Eiropas Jūrlietu, zvejniecības un akvakultūras fondu īsteno attiecībā uz gadījumiem, kad kopējās zivsaimniecības politikas noteikumu neievērošana vai nopietna neievērošana var novest pie minētā fonda maksājumu termiņa pārtraukšanas un maksājumu apturēšanas
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2021/1139 (2021. gada 7. jūlijs), ar ko izveido Eiropas Jūrlietu, zvejniecības un akvakultūras fondu un groza Regulu (ES) 2017/1004 (1), jo īpaši tās 42. panta 4. punktu un 43. panta 4. punktu,
         tā kā:
         
                     (1)
                  
                  
                     Eiropas Parlamenta un Padomes Regulā (ES) Nr. 1380/2013 (2) izvirzīto kopējās zivsaimniecības politikas (KZP) mērķu sasniegšanu nedrīkstētu traucēt dalībvalstis, kas pārkāpj KZP noteikumus. Saskaņā ar Regulas (ES) Nr. 1380/2013 41. pantu Eiropas Jūrlietu, zvejniecības un akvakultūras fonda (EJZAF) finansiālo palīdzību piešķir ar nosacījumu, ka dalībvalstis ievēro KZP noteikumus. Ja dalībvalstis KZP noteikumus neievēro, KZP paredzētās Savienības finansiālās palīdzības maksājumus ir iespējams pārtraukt vai apturēt, vai arī piemērot tiem finanšu korekcijas.
                  
               
                     (2)
                  
                  
                     Eiropas Parlamenta un Padomes Regulas (ES) 2021/1060 (3), ar ko paredz kopīgus noteikumus, 96. un 97. pantā ir izklāstīti attiecīgie nosacījumi, ar kādiem var pārtraukt maksājuma termiņu vai apturēt maksājumus. Minētie divi panti paredz, ka konkrētā fonda noteikumos, kas piemērojami EJZAF, var paredzēt īpašu pamatu pārtraukšanai un apturēšanai gadījumos, kad saskaņā ar KZP piemērojamie noteikumi nav ievēroti.
                  
               
                     (3)
                  
                  
                     Ir jānodrošina juridiskā noteiktība dalībvalstīm, kas īsteno darbības programmas EJZAF satvarā, un tālab jānosaka gadījumi, kuros KZP noteikumu neievērošana noved pie maksājumu termiņu pārtraukšanas, un gadījumi, kuros nopietna KZP noteikumu neievērošana noved pie maksājumu apturēšanas.
                  
               
                     (4)
                  
                  
                     Gadījumiem, kuri noved pie maksājumu termiņu pārtraukšanas, vajadzētu būt gadījumiem, kad nav ievēroti KZP noteikumi, kas ir būtiski bioloģisko jūras resursu saglabāšanai un vidiskajai ilgtspējai.
                  
               
                     (5)
                  
                  
                     Gadījumiem, kuri noved pie maksājumu apturēšanas, vajadzētu būt gadījumiem, kad papildus noteikumu neievērošanai, kas novedusi pie maksājumu termiņu pārtraukšanas, attiecīgā dalībvalsts nav rīkojusies, lai labotu situāciju, kas šādu neievērošanu izraisījusi.
                  
               
                     (6)
                  
                  
                     Regulas (ES) Nr. 1380/2013 22. panta 4. punkts noteic: ja netiek izstrādāts ziņojums par līdzsvaru starp flotes zvejas kapacitāti un zvejas iespējām un/vai netiek īstenots rīcības plāns par flotes segmentiem, kuros konstatēta pārmērīga strukturālā kapacitāte, attiecīgo Savienības finansiālo palīdzību, kas minētajai dalībvalstij atvēlēta investīcijām attiecīgajā flotes segmentā vai segmentos, var proporcionāli pārtraukt vai apturēt.
                  
               
                     (7)
                  
                  
                     Turklāt Regulas (ES) Nr. 1380/2013 25. panta 7. punkts noteic: ja dalībvalsts laikus nesavāc un/vai nesniedz datus galalietotājiem, attiecīgo Savienības finansiālo palīdzību minētajai dalībvalstij var proporcionāli pārtraukt vai apturēt.
                  
               
                     (8)
                  
                  
                     Ņemot vērā to, cik svarīgi ir jau no plānošanas perioda sākuma nodrošināt saskaņotu un vienlīdzīgu attieksmi pret operatoriem visās dalībvalstīs, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
                  
               
                     (9)
                  
                  
                     Šajā regulā paredzētie pasākumi ir saskaņā ar Eiropas Jūrlietu, zvejniecības un akvakultūras fonda komitejas atzinumu,
                  
               IR PIEŅĒMUSI ŠO REGULU.
         
            1. pants
            Noteikumu neievērošanas gadījumi
            Šīs regulas pielikumā ir noteikti gadījumi, kad kopējās zivsaimniecības politikas (KZP) noteikumu neievērošana, ko pieļāvusi dalībvalsts, atbilstīgi Regulas (ES) 2021/1139 42. pantam var novest pie tā, ka tiek pārtraukts saskaņā ar maksājuma pieteikumu veicama maksājuma termiņš.
         
         
            2. pants
            Nopietnas noteikumu neievērošanas gadījumi
            Gadījumi, kad dalībvalsts pieļauta nopietna kopējās zivsaimniecības politikas noteikumu neievērošana var novest pie maksājumu apturēšanas atbilstīgi Regulas (ES) 2021/1139 43. pantam, ir saskaņā ar 1. pantu konstatēti noteikumu neievērošanas gadījumi, kad dalībvalsts, kurai atbilstīgi Regulas (ES) 2021/1139 42. pantam ir pārtraukts saskaņā ar maksājuma pieteikumu veicama maksājuma termiņš, minētās pārtraukšanas laikā nerīkojas, lai panāktu noteikumu ievērošanu.
         
         
            3. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 13. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 247, 13.7.2021., 1. lpp.
         
         
            (2)  Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
         
            (3)  Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (OV L 231, 30.6.2021., 159. lpp.).
      
      
         
            PIELIKUMS
            1. PANTĀ MINĒTIE NOTEIKUMU NEIEVĒROŠANAS GADĪJUMI
            
                        
                           Noteikumu neievērošanas gadījumi
                        
                     
                     
                        
                           Juridiskais pamats
                        
                     
                  
                        
                           1. kategorija. Nav nodrošināta atbilstība zvejas iespējām, kas dalībvalstīm iedalītas saskaņā ar Regulas (ES) Nr. 1380/2013
                            (1)
                           16.–17. pantu
                        
                     
                  
                        1.1.
                     
                     
                        Nav izpildīti zvejas licences un atļaujas noteikumi
                     
                     
                        Kontroles regulas (EK) Nr. 1224/2009 (2) 6. panta 2.–4. punkts, 7. panta 2. un 4. punkts
                     
                  
                        1.2.
                     
                     
                        Nav uzraudzīta zvejas iespēju izmantošana, proti, nav reģistrēti visi dati, kas reģistrēti zvejas žurnālā, pārkraušanas deklarācijās, izkraušanas deklarācijās, pārdošanas zīmēs vai pārņemšanas deklarācijās, un/vai nav uzraudzīta zvejas piepūle, un nav nodrošināts, ka šie dati ir pareizi, pilnīgi un savlaicīgi iesniegti
                     
                     
                        Kontroles regulas (EK) Nr. 1224/2009 33. panta 1. punkts un 109. panta 2. punkts
                     
                  
                        1.3.
                     
                     
                        Komisijai nav paziņoti agregētie dati par izkrautajām nozvejām un zvejas piepūli
                     
                     
                        Kontroles regulas (EK) Nr. 1224/2009 33. panta 2. un 4. punkts
                     
                  
                        1.4.
                     
                     
                        Nav noteikti zvejas aizliegumi gadījumos, kad kvotas, tai skaitā ilgtspējīgas zivsaimniecības partnerattiecību nolīgumos (IZPN) un reģionālu zvejniecības pārvaldības organizāciju (RZPO) paredzētās, un/vai zvejas piepūle ir pilnībā apgūta
                     
                     
                        Kontroles regulas (EK) Nr. 1224/2009 35. pants
                     
                  
                        
                           2. kategorija. Nav ievēroti saglabāšanas pasākumi un/vai nodrošināta jutīgu sugu un dzīvotņu aizsardzība ar mērķi ilgtermiņā panākt vidiski ilgtspējīgas zvejas un akvakultūras darbības, kā noteikts Regulas (ES) Nr. 1380/2013 2. pantā
                        
                     
                  
                        2.1.
                     
                     
                        Nav saskaņā ar efektivitātes un proporcionalitātes principu nodrošināta detalizēta un precīza dokumentācija par visiem zvejas reisiem un izkraušanas pienākuma izpildes uzraudzībai pietiekamas spējas un līdzekļi
                     
                     
                        Regulas (ES) Nr. 1380/2013 par kopējo zivsaimniecības politiku 15. panta 13. punkts
                     
                  
                        2.2.
                     
                     
                        Nav īstenots aizliegums nozvejot, paturēt uz kuģa, pārkraut citā kuģī vai izkraut Direktīvas 92/43/EEK IV pielikumā minēto sugu zivis vai gliemjus, vēžveidīgos un adatādaiņus (izņemot gadījumus, kad ir piešķirtas atkāpes saskaņā ar minētās direktīvas 16. pantu)
                     
                     
                        Regulas (ES) 2019/1241 par tehniskajiem pasākumiem (3) 10. pants
                     
                  
                        2.3.
                     
                     
                        Nav īstenots aizliegums nozvejot, paturēt uz kuģa, pārkraut citā kuģī vai izkraut jūras zīdītājus vai jūras rāpuļus, kas minēti Direktīvas 92/43/EEK II un IV pielikumā, un to sugu jūras putnus, uz kurām attiecas Direktīva 2009/147/EK
                     
                     
                        Regulas (ES) 2019/1241 par tehniskajiem pasākumiem 11. panta 1. punkts
                     
                  
                        2.4.
                     
                     
                        Nav savākti zinātniskie dati par nejaušām jutīgu sugu un konkrētu sugu jūras putnu nozvejām
                     
                     
                        Regulas (ES) 2019/1241 par tehniskajiem pasākumiem 11. panta 4. punkts un XIII pielikuma 2. punkts
                     
                  
                        2.5.
                     
                     
                        Nav uzraudzīts un novērtēts īstenoto ietekmējuma mazināšanas pasākumu iedarbīgums, kad saskaņā ar labākajiem pieejamajiem zinātniskajiem ieteikumiem tas ir relevanti
                     
                     
                        Regulas (ES) 2019/1241 par tehniskajiem pasākumiem 11. panta 4. punkts un XIII pielikuma 4. punkts
                     
                  
                        2.6.
                     
                     
                        Nav aizliegts izmantot Regulas (ES) 2019/1241 par tehniskajiem pasākumiem II pielikumā norādītos zvejas rīkus, kad šāds aizliegums vajadzīgs, lai aizsargātu jutīgas dzīvotnes
                     
                     
                        Regulas (ES) 2019/1241 par tehniskajiem pasākumiem 12. pants
                     
                  
                        2.7.
                     
                     
                        Nav ievēroti noteikumi par zinātnisko pētniecību
                     
                     
                        Regulas (ES) 2019/1241 par tehniskajiem pasākumiem 25. panta 1. punkta e) apakšpunkts
                     
                  
                        2.8.
                     
                     
                        Nav izstrādāti un īstenoti zuša krājumu pārvaldības plāni
                     
                     
                        Padomes Regulas (EK) Nr. 1100/2007 par zušiem (4) 2. panta 1., 3. un 10. punkts, 5. panta 2. punkts un 6. panta 1. punkts
                     
                  
                        2.9.
                     
                     
                        Nav ievēroti zuša saglabāšanas pasākumi (attiecīgi zvejas piepūles samazināšana un mērķrādītāju sasniegšana)
                     
                     
                        Padomes Regulas (EK) Nr. 1100/2007 par zušiem 8. panta 1. punkts
                     
                  
                        2.10.
                     
                     
                        Komisijai nav paziņots par zuša saglabāšanas pasākumu uzraudzību, efektivitāti un rezultātiem
                     
                     
                        Padomes Regulas (EK) Nr. 1100/2007 par zušiem 9. pants
                     
                  
                        2.11.
                     
                     
                        Komisijai nav iesniegts gada ziņojums par haizivju spuru atdalīšanas noteikumu īstenošanu
                     
                     
                        Regulas (EK) Nr. 1185/2003 (2003. gada 26. jūnijs) par haizivju spuru atdalīšanu uz kuģiem (5) 6. pants
                     
                  
                        
                           3. kategorija. Ārējās attiecības zivsaimniecības jomā nav īstenotas atbilstīgi starptautiskajām saistībām un politiskajiem mērķiem un principiem, kas izklāstīti Regulas (ES) Nr. 1380/2013 28. pantā
                        
                     
                  
                        3.1.
                     
                     
                        Nav nodrošināts, ka Savienības zvejas kuģi, kas kuģo ar dalībvalstu karogu un darbojas ārpus Savienības ūdeņiem, var iesniegt detalizētu un precīzu dokumentāciju par visām zvejas un apstrādes darbībām
                     
                     
                        Regulas (ES) Nr. 1380/2013 par kopējo zivsaimniecības politiku 31. panta 8. punkts
                     
                  
                        3.2.
                     
                     
                        Nav nodrošināts, ka Savienības zvejas kuģiem darboties ārpus Savienības ūdeņiem tiek atļauts saskaņā ar attiecīgajiem noteikumiem, kas paredzēti Regulā (ES) 2017/2403 par ārējo zvejas flotu ilgtspējīgu pārvaldību
                     
                     
                        Regulas (ES) 2017/2403 par ārējo zvejas flotes ilgtspējīgu pārvaldību (6) 5. panta 1. punkts, 6. panta 2. punkts, 6. panta 4. punkts, 7. panta 3.–7. punkts, 11. panta 1. punkts, 18. panta 1. punkts un 25. panta 1. punkts
                     
                  
                        
                           4. kategorija. Nav nodrošināts, ka flotes zvejas kapacitāte ir līdzsvarā ar dabas resursiem, kā tas prasīts Regulas (ES) Nr. 1380/2013 22. pantā
                        
                     
                  
                        4.1.
                     
                     
                        Nav ieviesti pasākumi, ar kuriem, ņemot vērā tendences un labākos pieejamos zinātniskos ieteikumus, flotes zvejas kapacitāti pielāgo zvejas iespējām, lai panāktu stabilu un ilgstošu līdzsvaru starp tām
                     
                     
                        Regulas (ES) Nr. 1380/2013 par kopējo zivsaimniecības politiku 22. panta 1. punkts
                     
                  
                        4.2.
                     
                     
                        Nav izstrādāti atsevišķi novērtējumi par flotēm, kas darbojas tālākajos reģionos, un par kuģiem, kas darbojas vienīgi ārpus Savienības ūdeņiem
                     
                     
                        Regulas (ES) Nr. 1380/2013 par kopējo zivsaimniecības politiku 22. panta 3. punkts
                     
                  
                        4.3.
                     
                     
                        Nav nodrošināts, ka pirms jebkādas izslēgšanas no flotes, ko veic ar publisko atbalstu, attiecīgā zvejas licence un zvejas atļaujas tiek anulētas un ka izslēgtā zvejas kapacitāte netiek aizstāta
                     
                     
                        Regulas (ES) Nr. 1380/2013 par kopējo zivsaimniecības politiku 22. panta 5. un 6. punkts
                     
                  
                        4.4.
                     
                     
                        Nav nodrošināta KZP Regulas (ES) Nr. 1380/2013 II pielikumā noteiktās maksimālās pieļaujamās zvejas kapacitātes ievērošana
                     
                     
                        Regulas (ES) Nr. 1380/2013 par kopējo zivsaimniecības politiku 22. panta 7. punkts
                     
                  
                        4.5.
                     
                     
                        Iekļaušanas/izslēgšanas režīms nav īstenots tā, ka jaunas kapacitātes iekļaušana flotē bez publiskā atbalsta tiek kompensēta, iepriekš no flotes bez publiskā atbalsta izslēdzot kapacitāti vismaz tāda paša apjomā
                     
                     
                        Regulas (ES) Nr. 1380/2013 par kopējo zivsaimniecības politiku 23. panta 1. punkts
                     
                  
                        4.6.
                     
                     
                        Komisijai nav iesniegta informācija, kas jāreģistrē Savienības flotes reģistrā, kā noteikts KZP regulas (ES) Nr. 1380/2013 24. panta 1. punktā un Komisijas īstenošanas regulā par Savienības zvejas flotes reģistru
                     
                     
                        Regulas (ES) Nr. 1380/2013 par kopējo zivsaimniecības politiku 24. panta 2. punkts, kā arī Komisijas Īstenošanas regula (ES) 2017/218 (2017. gada 6. februāris) par Savienības zvejas flotes reģistru (7)
                        
                     
                  
                        4.7.
                     
                     
                        Nav veikta zvejas kuģu zvejas kapacitātes un dzinēja jaudas kontrole un uzraudzība
                     
                     
                        Kontroles regulas (EK) Nr. 1224/2009 38. pants, 39. panta 2. punkts, 40. panta 1. punkts un 41. pants
                     
                  
                        
                           5. kategorija. Nav sekmēta Regulas (ES) Nr. 1380/2013 2. panta 4. punktā noteiktā KZP mērķa – vākt zinātniskos datus – sasniegšana
                        
                     
                  
                        5.1.
                     
                     
                        Nav savākti un pārvaldīti bioloģiskie, vidiskie, tehniskie un sociālekonomiskie dati
                     
                     
                        Regulas (ES) Nr. 1380/2013 par kopējo zivsaimniecības politiku 25. panta 1. punkts
                     
                  
                        5.2.
                     
                     
                        Nav koordinētas datu vākšanas darbības ar citām dalībvalstīm, kas atrodas tajā pašā reģionā
                     
                     
                        Regulas (ES) 2017/1004 par datu vākšanas sistēmu (8) 6. panta 4. punkts un 9. panta 1. punkts
                     
                  
                        5.3.
                     
                     
                        Nav nodrošināta valstu korespondentu uzdevumu pienācīga izpilde
                     
                     
                        Regulas (ES) 2017/1004 par datu vākšanas sistēmu 7. pants
                     
                  
                        5.4.
                     
                     
                        Nav iesniegts gada ziņojums par nacionālo zvejniecības un akvakultūras datu vākšanas darba plānu īstenošanu
                     
                     
                        Regulas (ES) 2017/1004 par datu vākšanas sistēmu 11. panta 1. punkts
                     
                  
                        5.5.
                     
                     
                        Nav ievēroti datu izmantošanas noteikumi
                     
                     
                        Regulas (ES) 2017/1004 par datu vākšanas sistēmu 14., 16., 17., 19. un 20. pants
                     
                  
                        
                           6. kategorija. Nav izveidota iedarbīga kontroles sistēma, ar ko nodrošina KZP noteikumu ievērošanu, kā tas prasīts Regulas (ES) Nr. 1380/2013 36. panta 3. punktā
                        
                     
                  
                        6.1.
                     
                     
                        Nav kontrolētas darbības, ko dalībvalstu teritorijā un to suverenitātē vai jurisdikcijā esošos zvejas ūdeņos jebkura fiziska vai juridiska persona veic kopējās zivsaimniecības politikas darbības jomā
                     
                     
                        Kontroles regulas (EK) Nr. 1224/2009 5. panta 1. punkts
                     
                  
                        6.2.
                     
                     
                        Nav kontrolēta piekļuve ūdeņiem un resursiem un darbības, ko ārpus Savienības ūdeņiem veic Savienības zvejas kuģi, kuri kuģo ar dalībvalstu karogu
                     
                     
                        Kontroles regulas (EK) Nr. 1224/2009 5. panta 2. punkts
                     
                  
                        6.3.
                     
                     
                        Nav pieņemti attiecīgi pasākumi un iedalīti piemēroti finansiālie resursi, cilvēkresursi un tehniskie resursi, kas vajadzīgi kontrolei, inspekcijai un izpildes panākšanai
                     
                     
                        Kontroles regulas (EK) Nr. 1224/2009 5. panta 3. punkts
                     
                  
                        6.4.
                     
                     
                        Nav nodrošināts, ka kontrole, inspekcija un izpildes panākšana tiek veikta, nepieļaujot diskrimināciju attiecībā uz sektoriem, kuģiem vai personām un pamatojoties uz riska pārvaldību
                     
                     
                        Kontroles regulas (EK) Nr. 1224/2009 5. panta 4. punkts
                     
                  
                        6.5.
                     
                     
                        Nav nodrošināta atbilstība noteikumiem par nacionālajām kontroles rīcības programmām un Komisijas izstrādātajām kontroles un inspekcijas programmām
                     
                     
                        Kontroles regulas (EK) Nr. 1224/2009 46. pants un 95. panta 4. punkts
                     
                  
                        6.6.
                     
                     
                        Nav nodrošināta zvejas un akvakultūras produktu tirdzniecības, izsekojamības, pirmās pārdošanas un svēršanas noteikumu ievērošana
                     
                     
                        Kontroles regulas (EK) Nr. 1224/2009 56. panta 1. punkts, 57. panta 1. punkts, 58. pants, 59. panta 1. punkts, 60. panta 1. un 2. punkts
                     
                  
                        6.7.
                     
                     
                        Nav īstenoti pasākumi, kurus Komisijas pieņēmusi, lai panāktu dalībvalstu atbilstību KZP mērķiem, un kuri attiecas uz rīcības plāniem, kas izveidoti pēc verifikācijām vai autonomām inspekcijām, t. sk. zvejas aizliegumi, verifikācija, autonomas inspekcijas un revīzijas ziņojumi, kvotu atvilkšana un nodošana, zvejas piepūles un ārkārtas pasākumi
                     
                     
                        Kontroles regulas (EK) Nr. 1224/2009 36., 102., 104., 105., 106., 107. un 108. pants
                     
                  
                        6.8.
                     
                     
                        Nav izpildītas prasības attiecībā uz datu un informācijas analīzi, validēšanu, apmaiņu un piekļuvi tiem
                     
                     
                        Kontroles regulas (EK) Nr. 1224/2009 109. panta 1., 3., 4., 6., 8. punkts, 110., 111., 114. un 116. pants
                     
                  
                        
                           7. kategorija. Nav izveidota iedarbīga inspekcijas un izpildes panākšanas sistēma, kā tas prasīts Regulas (ES) Nr. 1380/2013 36. panta 3. punktā
                        
                     
                  
                        7.1.
                     
                     
                        Nav veikta iedarbīga pārraudzība un inspekcijas
                     
                     
                        Kontroles regulas (EK) Nr. 1224/2009 71. pants, 72. panta 1. un 2. punkts, 74. pants, 78. panta 1. punkts, 80. pants, 83. panta 1. un 2. punkts, 84. panta 2. punkts, 85. un 87. pants
                     
                  
                        7.2.
                     
                     
                        Nav notikusi sadarbošanās ar Komisiju, lai verifikācijas, autonomu inspekciju un revīziju laikā atvieglotu Komisijas amatpersonu uzdevumu izpildi
                     
                     
                        Kontroles regulas (EK) Nr. 1224/2009 96. panta 2. punkts
                     
                  
                        7.3.
                     
                     
                        Nav noteikti kritēriji, pēc kuriem nosaka KZP noteikumu pārkāpuma smagumu
                     
                     
                        NNN zvejas regulas (EK) Nr. 1005/2008 3. panta 2. punkts un 42. pants un Kontroles regulas (EK) Nr. 1224/2009 90. panta 1. punkts
                     
                  
                        7.4.
                     
                     
                        Nav nodrošināts, ka sistemātiski tiek pieņemti atbilstoši pasākumi un iedarbīgas, samērīgas un atturošas sankcijas un papildu sankcijas par KZP noteikumu pārkāpumiem
                     
                     
                        Kontroles regulas (EK) Nr. 1224/2009 89. panta 1., 2., 3. punkts un 90. pants, kā arī NNN zvejas regulas (EK) Nr. 1005/2008 43., 44., 45., 46. un 47. pants
                     
                  
                        7.5.
                     
                     
                        Nav ieviesta punktu sistēma, ko piemēro par zvejas licenču turētāju, kā arī kapteiņu pieļautiem smagiem pārkāpumiem
                     
                     
                        Kontroles regulas (EK) Nr. 1224/2009 92. panta 1., 2. un 6. punkts
                     
                  
                        7.6.
                     
                     
                        Nav pārvaldīts pārkāpumu valsts reģistrs
                     
                     
                        Kontroles regulas (EK) Nr. 1224/2009 93. panta 1. punkts
                     
                  
                        
                           8. kategorija. Nenotiek nelegālas, nereģistrētas un neregulētas (NNN) zvejas apkarošana, kas prasīta Regulas (ES) Nr. 1380/2013 36. panta 1. punktā
                        
                     
                  
                        8.1.
                     
                     
                        Nav veikti pasākumi, kas nodrošinātu NNN zvejas aizkavēšanu, novēršanu un izskaušanu saskaņā ar Regulu (EK) Nr. 1005/2008
                     
                     
                        NNN zvejas regulas (EK) Nr. 1005/2008 1. panta 2. punkts
                     
                  
                        8.2.
                     
                     
                        Nav veiktas ar nozvejas sertifikācijas shēmu saistītas verifikācijas
                     
                     
                        NNN zvejas regulas (EK) Nr. 1005/2008 17. panta 3. un 4. punkts
                     
                  
                        8.3.
                     
                     
                        Nav ievēroti noteikumi par atzītiem uzņēmējiem
                     
                     
                        Regulas (EK) Nr. 1010/2009 (9) 10. panta 2. punkts, 16. panta 1. punkts, 17. panta 1. punkts, 20. panta 3. punkts, 21. panta 3., 5. un 7. punkts, 23. panta 1. punkts, 25. pants, 26. panta 2. punkts, 27. panta 4. punkts, 29. panta 1. punkts un 30. panta 1. punkts
                     
                  
                        
                           9. kategorija. Nav ievēroti noteikumi par zvejas un akvakultūras produktu tirgu kopīgo organizāciju, kas izveidota, lai palīdzētu sasniegt KZP mērķus, kā izklāstīts Regulas (ES) Nr. 1380/2013 35. panta 1. punktā
                        
                     
                  
                        9.1.
                     
                     
                        Nav ievēroti ražotāju organizāciju un starpnozaru organizāciju atzīšanas kritēriji
                     
                     
                        Regulas (ES) Nr. 1379/2013 par tirgus kopīgo organizāciju (TKO) (10) 14. panta 1. punkts un 16. panta 1. punkts
                     
                  
                        9.2.
                     
                     
                        Nav veiktas prasītās atzīto kolektīvo organizāciju pārbaudes
                     
                     
                        Regulas (ES) Nr. 1379/2013 par TKO 18. panta 1. un 2. punkts
                     
                  
               (1)  Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
            
               (2)  Padomes Regula (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).
            
               (3)  Eiropas Parlamenta un Padomes Regula (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005 (OV L 198, 25.7.2019., 105. lpp.).
            
               (4)  Padomes Regula (EK) Nr. 1100/2007 (2007. gada 18. septembris), ar ko nosaka pasākumus Eiropas zušu krājumu atjaunošanai (OV L 248, 22.9.2007., 17. lpp.).
            
               (5)  Padomes Regula (EK) Nr. 1185/2003 (2003. gada 26. jūnijs) par haizivju spuru atdalīšanu uz kuģiem (OV L 167, 4.7.2003., 1. lpp.).
            
               (6)  Eiropas Parlamenta un Padomes Regula (ES) 2017/2403 (2017. gada 12. decembris) par ārējo zvejas flotu ilgtspējīgu pārvaldību un ar ko atceļ Padomes Regulu (EK) Nr. 1006/2008 (OV L 347, 28.12.2017., 81. lpp.).
            
               (7)  Komisijas Īstenošanas regula (ES) 2017/218 (2017. gada 6. februāris) par Savienības zvejas flotes reģistru (OV L 34, 9.2.2017., 9. lpp.).
            
               (8)  Eiropas Parlamenta un Padomes Regula (ES) 2017/1004 (2017. gada 17. maijs) par Savienības sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā ieteikuma izstrādei saistībā ar kopējo zivsaimniecības politiku, un ar ko atceļ Padomes Regulu (EK) Nr. 199/2008 (OV L 157, 20.6.2017., 1. lpp.).
            
               (9)  Komisijas Regula (EK) Nr. 1010/2009 (2009. gada 22. oktobris), ar ko paredz sīki izstrādātu kārtību, kādā īstenojama Padomes Regula (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (OV L 280, 27.10.2009., 5. lpp.).
            
               (10)  Eiropas Parlamenta un Padomes Regula (ES) Nr. 1379/2013 (2013. gada 11. decembris) par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000 (OV L 354, 28.12.2013., 1. lpp.).